e2bde354988ae0498f83f0a3c30ef5e6
RAID 0+1 (striping + mirroring)  


computer112.dk
2021.04
Her ser vi en kombination af de to ovenstående, hvor data først skrives skiftevis ud på to diske og disse bliver så spejlet på to andre diske. Det kræver som minimum fire diske og et lige antal af dem. Det anbefales ikke at bruge RAID 0+1, da rekonstruktion er en markant vanskeligere proces end for RAID 1+0, som giver samme fordele, men altså med nemmere rekonstruktion.


Redundans og performance er afhængigt af konfigurationen. (Se redundans og performance for RAID 1 og RAID 0).



38ee04985d40a37e7681c2ae848302fe
RAID 1+0 (mirroring + striping) 


computer112.dk
2021.04
Her bliver data først spejlet og bagefter skiftevis fordelt ud på flere diske. Denne kombination kræver som minimum fire diske og et lige antal af dem. Kombinationen bruges ofte for at give alle redundans- og performancefordelene fra RAID 1, og for at vinde endnu bedre hastighed ved skrivning fra RAID 0.


Redundans og performance (se ovenfor). Ved at putte flere diske i hvert mirror, så øger man faktoren af fordelene fra RAID 1. Ved at indsætte flere mirrors i stripen, så øger man den forbedrede skrivehastighed fra RAID level 0.



7dece468ddde55bed53f37942aedef2f
RAID 2 


computer112.dk
2021.04
Her bliver data fordelt på bitniveau eller i meget små blokke på flere diske, og en “Hamming-kode” bliver udregnet og gemt på en eller flere paritetsdiske. RAID 2 kræver som minimum tre diske.



4c08a4b0faee029d33b0d41750f6176a
RAID 3 og RAID 4 (striping med dedikeret paritet)  


computer112.dk
2021.04
Som RAID 0, men med en disk der er dedikeret til henholdsvis paritets-bit (RAID 3) eller paritets-blok (RAID 4). Pariteten anvendes ved data-genskabelse ved tilfælde af nedbrud i én disk. Her kræves minimum tre diske.



b98a2fe48a528f927569b99942398502
RAID 5 (striping med distribueret paritet)  


computer112.dk
2021.04
Som med RAID 4, men med distribueret paritetsblok. Data kan genskabes ved nedbrud af én disk. Kræver minimum tre diske for at fungere og for at have relevans, når man sammenligner med RAID level 1.  

Redundans: Forbedringen svarer til en divideret med antallet af diske.


Performance: Her vil søgetiden være den samme som den mest langsomme af de underliggende diske. Overførselshastigheden ved læsning er den samme som summen af de underliggende diske minus én disk, og en smule mere ved læsning, da paritetsblokken ikke skal læses. Skrivning kan være markant langsommere, da der ved skrivninger, som er mindre end en hel RAID-blok, først skal læses datablokken og en paritetsblok, hvorefter der indføres nye data, og pariteten udregnes igen, hvorefter datablokken og paritetsblokken skrives tilbage. Særligt søgetiden ved læsning af blokken vil kunne forårsage et større fald i performance.



795592898e1f0d9a7325232332310352
RAID 6 (striping med dobbelt distribueret paritet)  


computer112.dk
2021.04
Som med RAID 5, men med dobbelt så mange paritetsblokke. Det er her muligt at genskabe data ved nedbrud af to diske. RAID 6 kræver som minimum fire diske.  

Redundans: Forbedringen er svarende til to divideret med diskantallet.


Performance: Som RAID level 5 minus en disk.



485121633f57b2e5f4c38a3ee8cad6e6
RAID 10 


computer112.dk
2021.04
Kan være forskellige ting; Linux‘ RAID driver har et RAID10 modul, som minder om RAID 1+0, men som kan køre med blot to diske, bruge et ulige diskantal, fordele data på flere måder og har en lidt anderledes ydelsesprofil, bl.a. læsehastighed som RAID0. Derudover bruger fabrikanter ofte benævnelsen RAID 10 som en marketing-gimmick, som et alternativt navn for RAID level 1+0. Det samme gælder i øvrigt RAID50 versus RAID 5+0 og RAID51 versus RAID 5+1.


